als_Latn dik_Latn sag_Latn
DRITA E KRISHTIT DHE EVROPA
- Detaje
- Categoria: Këndvështrimi orthodhoks
- Pubblicato: Hene, 14 Nentor 2016 11:54
DRITA E KRISHTIT DHE EVROPA
Kryepiskopi i Tiranës, Durrësit dhe i gjithë Shqipërisë, Prof. Dr. Anastasi
Profesor Emeritus i Universitetit të Athinës Anëtar Nderi i Akademisë së Athinës,
Revista Kërkim, Tiranë, 2009
Në fillimet e shekullit të kaluar, Oswald Spengler1 mbështeste tezën se qytetërimi ka një evolucion historik të natyrshëm: lindje, zhvillim, dhënia e fryteve dhe rënia, që pasohet nga vdekja. Kjo pikëpamje mbronte mendimin se qytetërimi perëndimor i ishte afruar etapës së fundit. Megjithatë Arnold Toynbee2 theksoi diferencën midis zhvillimit teknologjik në njërën anë dhe në anën tjetër të progresit të pastër, që ai e quan “shpirtëzim”. Ai i shikonte rrënjët e krizës në botën perëndimore në të bërit e saj të huaj ndaj eksperiencës fetare dhe në përshtatjen e saj me kultin e teknologjisë, me nacionalizmin dhe militarizmin. Kundër modelit të degradimit biologjik ai kundërvuri pozicionimin volitiv, që është i bazuar në forcën dhe në vitalitetin e minorancave krijuese dhe të personaliteteve të jashtëzakonshëm.
Në fillim të mijëvjeçarit të tretë, ne jemi mbledhur këtu në Asamblenë e Tretë Ekumenike në sigurinë se këtu ka shpresë për një lulëzim të ri të qytetërimit në Evropë. Për këtë arsye kjo shpresë jeton dhe vepron brenda dritës së Krishtit. Gjithashtu edhe ne të krishterët “si bij të dritës”, (Efes. 5:8), qoftë në shumicë apo në pakicë në shoqëritë tona, duhet të jemi faktorë kreativiteti në një Evropë me të vërtetë të ndriçuar.
als_Latn als_Latn oci_Latn kmr_Latn als_Latn als_Latn als_Latn als_Latn als_Latn als_Latn